

***Fundargerð stjórnar HSK mánudaginn 18. febrúar 2025 kl. 17:30***

Fundur haldinn í Selinu á Selfossi

Mætt: Guðríður Aadnegard, Helgi S. Haraldsson, Guðmundur Jónasson, Anný Ingimarsdóttir, Jón Þröstur Jóhannesson, Guðrún Ása Kristleifsdóttir, Gestur Einarsson og Engilbert Olgeirsson. Lárus Ingi Friðfinns Bjarnason boðaði forföll.

Formaður bauð fundarmenn velkomna setti fundinn.

***Dagskrá fundarins:***

**1. Svæðisstöðvar íþróttahéraða - Suðurland**

1.1 Bryndís Lára Hrafnkelsdóttir og Rakel Magnúsdóttir svæðisfulltrúar á Suðurlandi óskuðu eftir að funda með stjórn HSK til að fara yfir stöðuna og næstu skref. **- Á landinu eru átta svæðisstöðvar, á Suðurlandi er það starfssvæði HSK, USVS og ÍBV. Hlutverk svæðisstöðvanna er m.a. að vinna með íþróttahéruðum að eflingu íþróttastarfs um allt land. Að vinna að innleiðingu á stefnu og markmiðum íþróttahreyfingarinnar. Að vinna að innleiðingu á stefnu og markmiðum stjórnvalda í íþróttamálum. Að bæta almennt umgjörð í kringum íþróttastarf. Bryndís og Rakel fóru yfir helstu verkefni, þar á meðal að kalla eftir upplýsingum frá ýmsum aðilum um þátttöku barna í íþróttum. Sérstaklega er lögð áhersla á að auka þátttöku barna og ungmenna í íþróttastarfi, með sérstakri áherslu á þátttöku fatlaðra barna, barna af tekjulægri heimilum og barna með fjölbreyttan tungumála- og menningarbakgrunn. Ræddar voru áhyggjur af fjárhagsstöðu íþróttahreyfingarinnar, var stjórn HSK sammála að mikilvægt væri að svæðisfulltrúar færi inn í þau málefni. Margt fleira var rætt á fundinum sem ekki er sérstaklega bókað. Rakel og Bryndísi var þakkað fyrir góða kynningu og málefnalegar og góðar umræður.**

**2. Fundargerðir stjórnar HSK**

2.1 Fundargerð stjórnarfundar frá 15. janúar sl. - **Fundargerð lögð fram og samþykkt.**

**3. Málefni/upplýsingar milli stjórnarfunda (önnur en nefnd eru í öðrum dagskrárliðum)**

3.1 Formannafundur HSK var haldinn strax að loknum síðasta stjórnarfundi tókst vel.

3.2 Málefni Golfklúbbs Þorlákshafnar í kjölfar aðalfundar félagsins 28. janúar sl. – **Rætt um málið. Tveir stjórnarmenn hafa sagt sig úr stjórn GÞ og óska því að verða teknir út af póstlista hjá HSK.**

3.3 Lottóskipting UMFÍ og forsendur vegna lottótekna 2025. – **Rætt um málið, m.a. vantar tölur frá Hagstofunni en það er í vinnslu.**

3.4 Starfsskýrsluskil til ÍSÍ og UMFÍ. - **Unnið hefur verið að nýju kerfi sem er ekki enn tilbúið. Að mati stjórnarmanna er þetta óásættanlegt að yfirstjórn hreyfingarinnar sé ekki með þetta tilbúið.**

3.5 Útför Ellert B. Schram heiðursforseta ÍSÍ fór fram 7. febrúar sl.

**4. Aðalfundir, þing, afmæli og ráðstefnur ofl.**

4.1 Boð á aðalfund Selsins 18. febrúar kl. 16:30

4.2 Boð á ársþing Akstursíþróttasambands Íslands í Laugdalnum í Reykjavík 8. mars.

4.3 Boð á Körfuknattleiksþing sem fram fer á Grand Hótel 15. mars

4.4 Boð á ársþing Sundsambands Íslands í Reykjavík 29. mars.

4.5 Boð á ársþing Kraftlyftingasambandsins í Laugdalnum í Reykjavík 30. mars.

**5. Bréf til afgreiðslu og/eða kynningar**

5.1 Bréf frá ÍSÍ, dagsett 21. júní sl., er varðar lög Umf. Heklu. – **Lagt fram til kynningar.**

5.2 Bréf frá ÍSÍ, dagsett 21. júní sl.,, er varðar lög Torfæruklúbbsins. – **Lagt fram til kynningar.**

5.3 Bréf frá Keilusambandi Íslands, dagsett 15. janúar sl., varðandi aðstöðu og útbreiðslu. – **Lagt fram til kynningar.**

5.4 Tölvupóstur frá Ásthildi Ómarsdóttur frá 10. febrúar, varðandi námskeið sem hún er að bjóða uppá.

5.5. Tölvupóstur frá UMFÍ frá 17. febrúar, varðandi mótahald UMFÍ í tengslum við mótahald Unglingalandsmóts UMFÍ og Landsmót UMFÍ 50+. – Í póstinum kemur fram tillaga frá stjórn UMFÍ um breytingu á reglugerð Unglingalandsmóts UMFÍ. **Tillagan felur í sér að sambandsaðilar UMFÍ sem óska eftir að halda mótið og uppfylla viðeigandi skilyrði, fái það úthlutað með reglubundnum hætti, þ.e. að mótin fari á milli tiltekinna sambandsaðila á nokkurra ára fresti. Helstu rök fyrir þessari breytingu eru aukinn fyrirsjáanleiki í mótahaldi, bæði fyrir UMFÍ, sambandsaðila og sveitarfélög, auk annarra hagsmunaaðila. Einnig styrkir þetta áætlanagerð sveitarfélaga, þar sem mótahaldið yrði fyrirsjáanlegra til lengri tíma litið, fremur en að fjallað væri um einstaka mót hvert ár. Stjórn HSK ræddi þessa tillögu og var almennt jákvæð í garð þessarar breytingar. Mikill vilji var til að taka þátt í þessu en mikilvægt er að taka samtal við sveitarfélögin. Stjórnin samþykkti að fela framkvæmdastjóra að ræða við forsvarsmenn Árborgar og Ölfuss vegna þessara mála.**

**6. Annað aðsent efni til kynningar**

6.1 Úrslit héraðsmóta, sjá [www.hsk.is](http://www.hsk.is).

6.2 Uppfærð jafnréttisáætlun sem öll íþróttafélög geta nýtt sér í starfinu.

6.3 Ályktun framkvæmdastjórnar ÍSÍ frá 3. febrúar sl. vegna umræðu um ofbeldi.

6.4 Tölvupóstur frá ÍSÍ þar sem vakin er athygli á Íþróttahluta Erasmus+ fyrir félög í grasrótarstarfi.

6.5 Fræðsluefni fyrir erlenda þjálfara, fimm ný myndbönd aðgengileg á vef ÍSÍ.

6.6. Tölvupóstur frá íþróttafélaginu Suðra frá 17. Febrúar, boð á aðalfund sem haldin er 24. febrúar nk. **- Í fundarboðinu kemur fram að það standi til að Íþróttafélagið Suðri verði að einni deild undir Umf. Selfoss.**

**7. Ný verðlaun HSK**

7.1 Verða veitt í fyrsta sinn á héraðsþingi.

7.2 Hvað eiga þau að heita? Hvatningarverðlaun HSK? – **Stjórn HSK sammála að láta þau heita Hvatningarverðlaun HSK.**

7.3 Hvað á að leggja til grundvallar? Nýjungar? Eftirtektarverð verkefni sem hafa bætt/aukið starfið? – **Umræður um þessi mál voru góðar og margar hugmyndir komu fram.**

**8. Lottómál**

8.1 Ætlar stjórn HSK að leggja fram á héraðsþingi tillögu að breytingu á lottóreglugerð HSK? - **Mikil umræða var um þessi mál og allir stjórnarmenn sammála að það þyrfti að skoða þessi mál vel, t.d. hvort úthluta ætti samkvæmt iðkendum í stað félaga. Framkvæmdastjóri og varaformaður tóku að sér að gera drög að tillögu sem verða rædd á næsta stjórnarfundi.**

**9. Héraðsþing HSK í Aratungu 27. mars 2025 – Drög að dagskrá, ársskýrslu o.fl. rædd. Framkvæmdastjóri upplýsti að 24 af 54 ættu eftir að skila inn skýrslu.**

**10. Þing ÍSÍ 16.-17. maí 2025**

10.1 HSK á rétt á að senda 6 fulltrúa. – **Eins og undanfarið er byrjað að leita til stjórnarmanna, flestir stjórnarmenn eru jákvæðir í að fara.**

10.2 Tillögur þurfa að berast fyrir 18. apríl og framboð til stjórnarkjörs þurfa að berast til kjörnefndar 25. apríl

**11. Næsti stjórnarfundur verður 3. mars kl. 17:15**

*Fundi slitið kl. 19:40*

*Anný Ingimarsdóttir, fundarritari.*